20. ΝΟΜΟΣ υπ’ αριθ. 2862 της 4/10 Ιουν. 1954 (ΦΕΚ Α΄ 117) Περί παροχής Κρατικής επιχορηγήσεως εις το Εθνικόν Μετσόβιον Πολυτεχνείον και περί τρόπου καθορισμού των ποσών των επιχορηγήσεων ετέρων Ανωτάτων Εκπαιδευτικών Ιδρυμάτων. Άρθρ.1.-Προς ενίσχυσιν του Εθνικού Μετσοβίου Πολυτεχνείου δια την αντιμετώπισιν των δαπανών λειτουργίας του (εξαιρέσει της εις βάρος του Δημοσίου καταβαλλομένης μισθοδοσίας προσωπικού του) καθώς και των δαπανών συμπληρώσεως των κτιριακών εγκαταστάσεών του και τον εφοδιασμόν των εργαστηρίων του δι’ οργάνων και εφοδίων εν γένει δύναται να παρέχηται αυτώ υπό του Κράτους επιχορήγησις, το ποσόν της οποίας θα ορίζηται εκάστοτε δια κοινής αποφάσεως των Υπουργών Συντονισμού, Οικονομικών και Εθνικής Παιδείας και Θρησκευμάτων. Η σχετική δαπάνη βαρύνει τον προϋπολογισμόν    των   εξόδων   των   Υπουργείου ΕθνικήςΠαιδείας και Θρησκευμάτων, εις τον οποίον θέλει αναγράφεται το απαιτούμενον ποσόν πιστώσεως. Από της ισχύος του παρόντος Νόμου παύει η διάθεσις εις βάρος του Κρατικού Προϋπολογισμού πιστώσεων δια δαπάνας του Ιδρύματος τούτου περί ων ανωτέρω. Σελ. 75 Διάφορες διατάξεις 31.Α.ω.18-20 Άρθρ.2.-Τα ποσά των υπό των κειμένων διατάξεων προβλεπομένων Κρατικών επιχορηγήσεων προς τα Πανεπιστήμια Αθηνών και Θεσσαλονίκης και προς την Πάντειον Ανωτάτην Σχολήν Πολιτικών Επιστημών καθορίζονται εφεξής δια κοινών αποφάσεων των Υπουργών Συντονισμού, Οικονομικών και Εθνικής Παιδείας και Θρησκευμάτων, των σχετικών πιστώσεων αναγραφομένων εις τον προϋπολογισμόν των εξόδων του Υπουργείου Εθνικής Παιδείας και Θρησκευμάτων. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 